Virallinen lehti nro C 128 , 07/05/1999 s. 0086



A4-0482/98 Päätöslauselma komission tiedonannosta: «Puolustukseen liittyviä teollisuudenaloja koskevan Euroopan unionin strategian täytäntöönpano» (KOM(97)0583 - C4-0223/98) Euroopan parlamentti, joka - ottaa huomioon komission tiedonannon KOM(97)0583 - C4-0223/98, - ottaa huomioon antamansa päätöslauselmat . 14 toukokuuta 1997 Euroopan unionin yhteiseen turvallisuuspolitiikkaan liittyvien näkymien kehittämisestä ((EYVL C 167, 2.6.1997, s. 99.)), . 15 toukokuuta 1997 komission tiedonannosta «Euroopan puolustukseen liittyvän teollisuuden haasteen, toimet Euroopan tasolla» (KOM(96)0010 - C4-0093/96) ((EYVL C 167, 2.6.1997, s. 137.)), . 14 toukokuuta 1998 Euroopan unionin yhteisen puolustuspolitiikan asteittaisesta luomisesta ((EYVL C 167, 1.6.1998, s. 190.)), - ottaa huomioon neuvoston 25. toukokuuta 1998 hyväksymät asevientiä koskevat menettelysäännöt ja niihin liittyvät neuvoston 15. tammikuuta 1998 ((EYVL C 34, 2.2.1998, s. 163.)) ja 14. toukokuuta 1998 ((EYVL C 167, 1.6.1998, s. 226.)) antamat päätöslauselmat, - ottaa huomioon WEU:n edustajakokouksen suosituksen n:o 622 eurooppalaisesta yhteistyöstä puolustusmateriaalien hankinnoissa ((Ks. Ilmoitus jäsenille PE 224.946.)), - ottaa huomioon Saksan, Ranskan ja Ison-Britannian 9. joulukuuta 1997 antaman yhteisen julistuksen Euroopan ilmailu- ja avaruusteollisuudesta ja puolustuselektroniikkateollisuudesta, johon Espanja ja Italia ovat liittyneet ((Ks. Ilmoitus jäsenille PE 225.659.)), - ottaa huomioon edellä mainittujen valtioiden puolustusministerien 20. huhtikuuta 1998 antaman yhteisen julistuksen, jossa sovittiin ensisijaisesta pyrkimyksestä näiden maiden puolustusvoimien tarpeiden yhdenmukaistamiseen päällekkäisyyksien estämiseksi hankinnoissa, tutkimuksessa ja teknologian kehittämisessä, - ottaa huomioon Saksan, Espanjan, Ranskan, Italian, Ison-Britannian ja Ruotsin puolustusministerien 6. heinäkuuta 1998 Lontoossa allekirjoittaman puolustukseen liittyvän teollisuuden rakenneuudistuksen tukemista koskevan aiesopimuksen, jossa määrätään hallitusten asettamat tavoitteet ja periaatteet ylikansallisten puolustusmateriaalialan yritysten perustamisen ja tehokkaan toiminnan kannustamiseksi Euroopassa, - ottaa huomioon ulko- ja turvallisuusasiain sekä puolustuspolitiikan valiokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0482/98), A. toteaa, että Amsterdamin perussopimuksessa määrätään ensimmäisen kerran oikeusperustasta (Euroopan unionista tehdyn sopimuksen J.7. artiklan ensimmäinen kohta), jonka perusteella Euroopan unionin jäsenvaltiot voivat kehittää puolustusmateriaaleja koskevaa yhteistyötään, B. pahoittelee, että hallitustenvälisessä konferenssissa ei muutettu EY:n perustamissopimuksen 223 artiklaa niin, että sitä voitaisiin käyttää vain täysin poikkeuksellisissa tilanteissa, C. muistuttaa, että tavoite perustaa Euroopan varustelutoimisto jää vielä toteuttamatta, mutta toteaa samalla, että puolustusmateriaalialan yhteistyöjärjestelmä OCCAR voisi yhdessä WEAO:n kanssa muodostaa perustan tälle tulevaisuudessa perustettavalle toimistolle, D. katsoo, että Euroopan puolustusteollisuus ei ole läheskään yhtä edistynyt kuin sen yhdysvaltalainen vastine, eikä sen teknologista kapasiteettia pystytä ylläpitämään tehokkaasti, kuten Persianlahden sota osoitti, E. katsoo, että asevientiä koskevat menettelysäännöt ovat oleellinen osa puolustusmateriaaleja koskevan yhteistyön kehittämistä, vaikka niiden ensisijaisena tavoitteena onkin tehdä hyvin erityisluonteisesta kaupasta avoimempaa, F. katsoo, että uudet menettelysäännöt ovat askel kohti oikeudellisesti sitovia asevientisääntöjä Euroopassa, G. ottaa huomioon WEU:n 16. ja 17. marraskuuta 1998 Roomassa pidetyn kokouksen ja WEAG:n tässä yhteydessä hyväksymän yleissuunnitelman; 1. Tukee siinä tarkoituksessa Euroopan unionin jäsenvaltioiden ja eurooppalaisten puolustusalan yritysten ponnisteluja puolustusteollisuuden alan rakenneuudistuksessa, että luotaisiin kilpailukykyiseen teknologiseen ja teolliseen pohjaan perustuva eurooppalainen puolustusmateriaalipolitiikka; 2. Toivoo, että Euroopan tutkimus- ja teknologiapolitiikka tarjoaisi mahdollisuuksia vahvaan teollisuusperustaan tukeutuvan itsenäisen puolustuskyvyn edistämiseen; 3. Korostaa, että eurooppalainen puolustusmateriaalipolitiikka on olennainen osa YUTP:n yhteydessä tapahtuvan yhteisen puolustuspolitiikan asteittaista kehittämistä ja eurooppalaisen turvallisuus- ja puolustusidentiteetin takaamista Natossa; 4. Toteaa, että eurooppalainen YUTP:aa palveleva puolustusmateriaalipolitiikka on yhteensopiva yleismaailmallisen aseistariisuntatavoitteen kanssa; Toimintasuunnitelma 5. Pitää myönteisenä komission tiedonannossaan ehdottamaa toimintasuunnitelmaa; 6. Katsoo, että tämä toimintasuunnitelma muodostaa yhtenäisen toimien kokonaisuuden, jolla pyritään laajentamaan yhtenäismarkkinoita puolustusmateriaalialalle; kehottaa komissiota tekemään sen perusteella neuvostolle ehdotuksia, joiden tarkoituksena on edistää yhteisen puolustusmateriaalipolitiikan asteittaista kehittymistä; 7. Pyytää komissiota noudattamaan tiukasti puolustukseen liittyvää teollisuutta koskevassa toimintasuunnitelmassa esitetyille keskeisille toimille laatimaansa aikataulua; 8. Katsoo, että puolustuksen teknologisen ja teollisen perustan luominen edellyttää Euroopan unionin ja WEU:n tiivistä yhteistyötä; huomauttaa, että WEU:n sotilaallinen komitea ja Länsi-Euroopan puolustusmateriaaliryhmä WEAG voivat auttaa Euroopan unionin jäsenvaltioiden yhteisten tarpeiden määrittelyssä, jotta nämä valtiot voisivat hankkia koordinoidusti saman sotilaallisen materiaalin parhaassa kustannustehokkuussuhteessa; 9. Toivoo, että kaikki aloitteet, joita Euroopan valtiot tekevät puolustusmateriaaliyhteistyötä käsittelevien elinten tai yhteisten puolustusmateriaaliohjelmien kautta taikka edistämällä teollisuuden rakenneuudistuksia, yhteensovitetaan paremmin; toivoo siksi aivan ensin, että Euroopan unioni saa tarkkailijan aseman puolustusmateriaaliyhteistyötä käsittelevissä elimissä; 10. Panee merkille neljän OCCAR:in jäsenvaltion päätöksen myöntää tälle järjestelmälle oikeushenkilön asema, jotta se voi tehdä sopimuksia suoraan teollisuuden kanssa, ja toivoo, että se sulautettaisiin yhteen WEAO:n kanssa jo Euroopan unionista tehdyssä sopimuksessa mainitun Euroopan varustelutoimiston perustamiseksi; 11. Pitää tästä syystä myönteisenä WEAG:n hyväksymää yleissuunnitelmaa, joka on Euroopan varustelutoimiston kehittämispyrkimyksen ja tähän tavoitteeseen tähtäävien toimien perusta; 12. Toteaa, että on tärkeintä on yhdistää pikaisesti jäsenvaltioiden teollinen ja teknologinen taitotieto ja voimavarat ilmailu- ja avaruusteollisuuden alalla ja että tämä ala on myös kaikkein lupaavin; 13. Toteaa samalla, että Euroopan valtioiden välinen yhteistyö maa- ja merivoimien materiaalien alalla on yhä riittämätöntä ja että näiden alojen teollisuuden rakenneuudistusta ei vielä pitkään aikaan saada päätökseen, mistä aiheutuu alueellisia sosiaali- ja kehitysongelmia; 14. Pahoittelee tässä yhteydessä, että Konver-ohjelma, joka on epäsuorasti puolustukseen liittyvien teollisuudenalojen rakenneuudistusta helpottava väline, päättyy vuonna 1999; toteaa, että tällainen ohjelma voisi kunkin maan tarpeisiin sovitettuna olla hyödyllinen Euroopan unionin laajentuessa KIE-maihin; kehottaa komissiota ottamaan nämä asiat huomioon ja ehdottamaan Konver-ohjelman jatkamista ja maantieteellistä laajentamista; 15. Kehottaa jäsenvaltioita valmistelemaan edellytyksiä aseteollisuuden rajat ylittävälle lujittumiselle Euroopassa kuitenkaan samalla mitenkään unohtamatta tarvetta harjoittaa vahvaa kilpailupolitiikkaa, joka perustuu nykyisiin kilpailupoliittisiin järjestelyihin; pyytää tässä yhteydessä - jälleen kerran - pikaisesti edistämään eurooppalaisen yhtiön perussäännön laatimista; 16. Suhtautuu myönteisesti aseviennin menettelysääntöihin, mutta korostaa, että ne ovat ensimmäinen askel kohti oikeudellisesti sitovia aseidenvientisääntöjä Euroopassa; 17. Kehottaa neuvostoa pikaisesti perustamaan yhteisen luettelon, joka sisältää menettelysääntöjen kattamat aseet; 18. Pitää myönteisenä uuden puheenjohtajavaltio Saksan ilmaisemaa aietta ja tähän liittyviä aloitteita siitä, että nämä menettelysäännöt tehdään pakollisiksi kaikille Euroopan unionin jäsenvaltioille, ja katsoo, että näiden sääntöjen tulisi olla mahdollisimman rajoittavia; 19. Toteaa, että eurooppalaisia aseviennin menettelysääntöjä tullaan tarkistamaan Saksan puheenjohtajakauden aikana; ottaa myös huomioon, että Saksan uusi liittohallitus toimittaa vuosittain asevientiä koskevan kertomuksen Saksan liittopäiville; pyytää neuvostoa toimittamaan sille vuosittain jäsenvaltioiden antamien tietojen perusteella laadittavan konsolidoidun kertomuksen menettelysääntöjen soveltamisesta; 20. Korostaa, että Euroopan parlamentin ja WEU:n edustajakokouksen tulisi käsitellä tätä kertomusta ja yksittäisten valtioiden antamia tietoja yhteisesti erityisesti edellä mainitussa 14. toukokuuta 1998 annetussa päätöslauselmassa ehdotetussa valtuuskunnassa, jotta varmistetaan, että se tapa, millä jäsenvaltiot soveltavat menettelysääntöjä, tapahtuu demokraattisessa valvonnassa; 21. Kehottaa samalla komissiota jatkamaan asevientiä koskevan valkoisen kirjan valmistelua, kuten parlamentti pyysi edellä mainitussa 15. toukokuuta 1997 antamassaan päätöslauselmassa, niiden kohtien esiintuomiseksi, joissa menettelysääntöjä tulisi muuttaa tai täydentää, jotta asevienti olisi yhteensopiva Euroopan unionin ulkopolitiikan tavoitteiden kanssa; 22. Toteaa, että yhteisön sisäinen puolustusmateriaalien kauppa kehittyy hitaasti; ehdottaa tämän vuoksi ja puolustusmateriaalien yhteismarkkinoiden asteittaista perustamista silmälläpitäen, että laaditaan EY:n perustamissopimuksen 223 artiklaan vetoamisen mahdollisuuksia rajoittavat sisäiset menettelysäännöt; 23. Kehottaa kaikkia EU:n jäsenvaltioita ratifioimaan ja panemaan täytäntöön Ottawassa tehdyn jalkaväkimiinat kieltävän sopimuksen mahdollisimman pian; 24. Pitää myönteisenä 17. joulukuuta 1998 hyväksyttyjä yhteisiä toimia käsiaseiden osalta ja kehottaa jäsenvaltioita panemaan ne välittömästi täytäntöön sekä varmistamaan niille riittävän taloudellisen tuen; 25. Toteaa, että kevyt- ja käsiaseiden jatkuva virta kehitysmaihin aiheuttaa valtavia ongelmia, ja uskoo että aseviennin rajoittaminen on ehdottoman välttämätöntä unionin turvallisuus- ja kehitystavoitteiden kannalta; uskoo että näiden aseiden valmistus ja niiden vienti unionista on asetettava äärimmäisen tiukan valvonnan alaiseksi; pitää sen vuoksi myönteisenä neuvoston 17. joulukuuta 1998 hyväksymiä yhteisiä toimia tässä asiassa; 26. Katsoo, että 1. tammikuuta 1999 voimaan tulevan Euroopan unionin ja WEU:n puheenjohtajuuksien yhtenäistämisen yhteydessä on järjestettävä mahdollisuus Euroopan unionin jäsenvaltioiden ulko- ja puolustusministerien kokoontumiselle yhteisen puolustusmateriaalipolitiikan luomisen edellytyksistä keskustelemiseksi; 27. Katsoo, että WEU:n assosioidut jäsenet ja assosioidut kumppanit, joista osa on hakenut Euroopan unionin jäsenyyttä, voitaisiin kutsua osallistumaan näihin keskusteluihin, sillä suurin osa näistä maista tulee jonain päivänä liittymään Euroopan unioniin; 28. Pitää välttämättömänä, että KIE-maat otetaan mukaan puolustukseen liittyvien teollisuudenalojen rakenneuudistukseen, sivuuttamatta kuitenkaan näiden maiden omaa taitotietoa, niiden sekä YUTP:aan että Euroopan turvallisuus- ja puolustusidentiteettiin liittymisen valmistelemiseksi; kehottaa jäsenyyttä hakeneita maita liittymään EU:n 25. toukokuuta 1998 hyväksymiin asevientiä koskeviin menettelysääntöihin; 29. Pitää erittäin myönteisenä myös sitä, että sekä Keski- ja Itä-Euroopan assosioituneet maat että Kypros, Norja ja Islanti ovat ilmoittaneet yhtyvänsä asevientiä koskevien EU:n menettelysääntöjen tavoitteisiin ja asettuvat tukemaan niitä; toteaa kuitenkin huolestuneena, että KIE-maiden asevientivalvonta on yleensä erittäin vähäistä, ja pitää välttämättömänä, että KIE-maiden on ryhdyttävä vähintäänkin valvomaan tiukasti asevientiään; pyytää komissiota ryhtymään viipymättä arvioimaan puolustukseen liittyvien yritysten tilannetta näissä maissa; 30. Vakuuttaa, että Euroopan puolustuksen teknologisen ja teollisen perustan kehittäminen ei ole ristiriidassa yhteistyösuhteiden luomisen kanssa Yhdysvaltojen, Venäjän ja Ukrainan kaltaisiin maihin, ja että tässä yhteydessä tiettyjä hankkeita voitaisiin kehittää yhdessä, jos on tarpeen suunnitella sopivaa materiaalia, joka on tarkoitettu esimerkiksi Petersbergin tehtävien kaltaisiin tarkoituksiin; 31. Katsoo samoin, että eurooppalaisen teknologisen ja teollisen perustan luominen tarjoaa aikaisempaa laajakantoisempia mahdollisuuksia yhteistyölinkkien perustamiselle Yhdysvaltain, Venäjän ja Ukrainan kaltaisten maiden kanssa joukkotuhoaseiden ja niiden kuljetuslaitteiden leviämiseen liittyviltä vaaroilta suojaamiseksi; Luonnos yhteiseksi kannaksi 32. Pitää myönteisenä komission aloitetta ehdottaa neuvostolle luonnosta yhteiseksi kannaksi ja pyytää tätä hyväksymään sen seuraavin muutosehdotuksin vakuuttaakseen Euroopan unionin tahtoa edistää YUTP:n tarpeita palvelevan puolustuksen teknologisen ja teollisen perustan luomista; (Muutosehdotus 1) Johdanto-osan 1 kappale >Alkuperäinen teksti> kilpailukykyiselle teknologiselle ja teolliselle pohjalle perustuvan eurooppalaisen puolustusmateriaalipolitiikan laatiminen on oleellinen edellytys eurooppalaisen puolustusidentiteetin kehittämiselle yhteisen ulko- ja puolustuspolitiikan yhteydessä, >EP:n äänestyksessä hyväksytty teksti> kilpailukykyiselle teknologiselle ja teolliselle pohjalle perustuvan eurooppalaisen puolustusmateriaalipolitiikan laatiminen on eräs oleellinen eurooppalaisen turvallisuus- ja puolustusidentiteetin kehittämisen edellytys yhteisen ulko- ja puolustuspolitiikan yhteydessä, (Muutosehdotus 2) Johdanto-osan 4 kappale >Alkuperäinen teksti> Euroopan yhteisöjen politiikoilla ja toimintakeinoilla voidaan merkittävästi vaikuttaa eurooppalaisen puolustusmateriaalin kehittämiseen, >EP:n äänestyksessä hyväksytty teksti> Euroopan yhteisöjen perustamissopimuksessa ja Euroopan unionista tehdyssä sopimuksessa määrätyillä politiikoilla ja toimintakeinoilla voidaan merkittävästi vaikuttaa eurooppalaisen puolustusmateriaalin kehittämiseen synergiassa Euroopan valtioiden kahden- tai monenkeskisissä yhteyksissä toteutettavien toimien kanssa, (Muutosehdotus 3) Johdanto-osan 5 kappale >Alkuperäinen teksti> puolustukseen liittyvistä teollisuudenaloista vuoden 1996 tammikuussa ja Euroopan ilmailu- ja avaruusteollisuudesta vuoden 1997 syyskuussa annetuissa tiedonannoissa, joissa korostetaan kiireellistä tarvetta toteuttaa näiden teollisuudenalojen rakenneuudistus eurooppalaisella tasolla sekä edistää siviilialojen ja sotilaallisten alojen välistä synergiaa, osoitetaan tarve toimia eurooppalaisella ja erityisesti yhteisön tasolla, >EP:n äänestyksessä hyväksytty teksti> puolustukseen liittyvistä teollisuudenaloista vuoden 1996 tammikuussa ja Euroopan ilmailu- ja avaruusteollisuudesta vuoden 1997 syyskuussa annetuissa tiedonannoissa, joissa korostetaan kiireellistä tarvetta toteuttaa näiden teollisuudenalojen rakenneuudistus eurooppalaisella tasolla sekä edistää siviilialojen ja sotilaallisten alojen välistä synergiaa, osoitetaan tarve toimia eurooppalaisella tasolla ottamalla käyttöön Euroopan yhteisöjen perustamissopimuksessa ja Euroopan unionista tehdyn sopimuksen V osastossa määrätytvälineet, (Muutosehdotus 4) Johdanto-osan 6 kappale >Alkuperäinen teksti> on tarpeen turvata puolustuksen teollinen ja teknologinen perusta ja on tärkeää edistää eurooppalaisen teollisuuden kilpailukykyä, puolustusteollisuus on tärkeä työllistäjä erityisesti tietyillä alueilla, >EP:n äänestyksessä hyväksytty teksti> on tarpeen turvata puolustuksen teollinen ja teknologinen perusta ja kehittää sitä, minkä vuoksi on tärkeää edistää eurooppalaisten puolustukseen liittyvien teollisuudenalojen kilpailukykyä, puolustusteollisuus on tärkeä työllistäjä erityisesti tietyillä alueilla, (Muutosehdotus 5)* Johdanto-osan 8 kappale >Alkuperäinen teksti> on unionin ja yhteisön etujen mukaista, että eurooppalaisten puolustusvoimien tietyt aseet ja laitteet voidaan tuoda tullitta, joten on tarpeen laatia yhteinen luettelo materiaaleista, joita voidaan tuoda tullitta, ja >EP:n äänestyksessä hyväksytty teksti> on unionin ja yhteisön etujen mukaista, että Euroopan unionin jäsenvaltioiden puolustusvoimien tietyt aseet ja laitteet voidaan tuoda tullitta ilman, että kilpailu yhtenäismarkkinoilla vääristyy, joten on tarpeen laatia yhteinen vuosittain tarkastettava luettelo materiaaleista, joita voidaan tuoda tullitta, ja >Alkuperäinen teksti> * Komission asiakirjan suomenkielisen version numerointi poikkeaa muista kieliversioista. (Muutosehdotus 6) Johdanto-osan 9 kappale >Alkuperäinen teksti> neuvosto on perustamissopimuksen 223 artiklan 2 kohdan mukaisesti vahvistanut luettelon tuotteista, joihin sovelletaan kyseisen artiklan 1 kohdan b alakohdan määräyksiä, >EP:n äänestyksessä hyväksytty teksti> jäsenvaltioiden yhtenäistetty Euroopan yhteisöjen perustamissopimuksen 223 artiklan soveltaminen, puolustusmateriaalialan erityisluonne huomioon ottaen, mahdollistaa yhtenäismarkkinoiden laajentumisen puolustusmateriaalien alalle ja tukee siis eurooppalaisen puolustusmateriaalipolitiikan kehittymistä, (Muutosehdotus 7) 3 artikla >Alkuperäinen teksti> Neuvosto toteaa, että eurooppalainen puolustusmateriaalipolitiikka on sidoksissa yhteisön politiikkoihin ja erityisesti teollisuus-, kauppa-, tulli-, alue-, kilpailu-, innovaatio- ja tutkimuspolitiikkaan. >EP:n äänestyksessä hyväksytty teksti> Neuvosto toteaa, että eurooppalainen puolustusmateriaalipolitiikka , joka on olennainen osa yhteisen puolustuspolitiikan asteittaista kehittämistä, on sidoksissa sekä YUTP:aan että yhteisön politiikkoihin ja erityisesti teollisuus-, kauppa-, tulli-, alue-, kilpailu-, innovaatio- ja tutkimuspolitiikkaan. (Muutosehdotus 8) 4 artikla >Alkuperäinen teksti> Neuvosto toteaa, että komissio on esittänyt puolustukseen liittyviä teollisuudenaloja koskevan toimintasuunnitelman, jossa suositellaan voimakkaasti erityisesti erilaisten yhteisön välineiden käyttöä, ja että komissio tekee tarkoituksenmukaiset aloitteet toimintasuunnitelman täytäntöönpanon varmistamiseksi. Neuvosto toteaa aikovansa edetä tältä pohjalta eurooppalaisen puolustusmateriaalipolitiikan laatimisessa. >EP:n äänestyksessä hyväksytty teksti> Neuvosto toteaa, että komissio on esittänyt puolustukseen liittyviä teollisuudenaloja koskevan toimintasuunnitelman, jossa suositellaan voimakkaasti erityisesti erilaisten yhteisön välineiden käyttöä, ja että komissio tekee tarkoituksenmukaiset aloitteet toimintasuunnitelman täytäntöönpanon varmistamiseksi. Neuvosto toteaa aikovansa edetä tältä pohjalta eurooppalaisen puolustusmateriaalipolitiikan laatimisessa tarkoituksenaan kehittää YUTP:aa ja eurooppalaista turvallisuus- ja puolustusidentiteettiä jokaisen toimielimen toimivaltaa kunnioittaen. (Muutosehdotus 9) 5 artiklan 2 kohta >Alkuperäinen teksti> 2. Tulli >EP:n äänestyksessä hyväksytty teksti> 2. Tulli >Alkuperäinen teksti> Neuvosto sitoutuu laatimaan ennen 31 päivää joulukuuta 1998 yhteisen luettelon materiaaleista, jotka voitaisiin vapauttaa yhteisen tullitariffin tulleista, ja ottaa luetteloa laatiessaan huomioon jäsenvaltioiden puolustustarpeet ja yhteisen edun edistää eurooppalaisen puolustusmateriaalipolitiikan kehittämistä. >EP:n äänestyksessä hyväksytty teksti> Neuvosto sitoutuu laatimaan ennen 31 päivää joulukuuta 1998 yhteisen luettelon materiaaleista, jotka voitaisiin vapauttaa yhteisen tullitariffin tulleista, ja ottaa luetteloa laatiessaan huomioon jäsenvaltioiden puolustustarpeet ja yhteisen edun edistää eurooppalaisen puolustusmateriaalipolitiikan kehittämistä varoen luomasta kilpailun vääristymiä yhtenäismarkkinoilla. Tämä luettelo tarkistetaan vuosittain. >Alkuperäinen teksti> Komissio tekee tarvittaessa tarkoituksenmukaisia ehdotuksia Euroopan yhteisön perustamissopimukseen perustuvasta tulleista vapauttamisesta kyseisen luettelon perusteella. >EP:n äänestyksessä hyväksytty teksti> Komissio tekee tarvittaessa tarkoituksenmukaisia ehdotuksia Euroopan yhteisön perustamissopimukseen perustuvasta tulleista vapauttamisesta kyseisen luettelon perusteella. (Muutosehdotus 10) 6 artikla >Alkuperäinen teksti> Tätä yhteistä kantaa tarkastellaan uudelleen 18 kuukauden kuluttua sen vahvistamisesta. >EP:n äänestyksessä hyväksytty teksti> Tätä yhteistä kantaa tarkastellaan uudelleen 18 kuukauden kuluttua sen vahvistamisesta. Neuvosto jatkaa toimiaan Euroopan varustelutoimiston perustamiseksi. Euroopan parlamentille annetaan tietoja asian kehityksestä Euroopan unionista tehdyn sopimuksen J.7 artiklan mukaisesti. 33. Katsoo, että tätä yhteistä kantaa tulisi täydentää YUTP:n yhteydessä toteutettavilla yhteisillä toimilla, joilla tähdätään puolustusmateriaalialan yhteistyön välttämättömien rakenteiden luomiseen, joista ensimmäinen on Euroopan varustelutoimiston perustaminen, ja YUTP:n tarpeita vastaavien sotilaallisten ohjelmien määrittelyyn ja erityisesti Petersbergin tehtävien täytäntöönpanoon; 34. Kehottaa puhemiestään välittämään tämän päätöslauselman komissiolle, neuvostolle, WEU:lle, Natolle, Keski- ja Itä-Euroopan valtioille, Venäjälle, Ukrainalle ja Yhdysvalloille.